CELEX: 32005R1337
Language: lt
Date: 2005-08-12 00:00:00
Title: 2005 m. rugpjūčio 12 d. Komisijos reglamentas (EB) Nr. 1337/2005, dėl eksporto licencijų išdavimo vyno sektoriui

13.8.2005   
            
            
               LT
            
            
               Europos Sąjungos oficialusis leidinys
            
            
               L 211/15
            
         
      KOMISIJOS REGLAMENTAS (EB) Nr. 1337/2005
   2005 m. rugpjūčio 12 d.
   dėl eksporto licencijų išdavimo vyno sektoriui
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. balandžio 24 d. Komisijos reglamentą (EB) Nr. 883/2001, nustatantį išsamias Tarybos reglamento (EB) Nr. 1493/1999 įgyvendinimo taisykles dėl prekybos su trečiosiomis šalimis vyno sektoriaus produktais (1), ypač į jo 7 straipsnį ir 9 straipsnio 3 dalį,
   kadangi:
   
               (1)
            
            
               Pagal 1999 m. gegužės 17 d. Tarybos reglamento (EB) Nr. 1493/1999 dėl bendros vyno rinkos organizavimo 63 straipsnio 7 dalį (2), eksporto grąžinamųjų išmokų skyrimas vyno sektoriaus produktams apribojamas kiekiais ir išlaidomis, nustatytais žemės ūkio susitarimu, pasirašytu pagal daugiašales derybas dėl prekybos Urugvajaus raunde.
            
         
               (2)
            
            
               Reglamento (EB) Nr. 883/2001 9 straipsniu buvo nustatytos sąlygos, kuriomis Komisija, siekdama išvengti pagal šį susitarimą numatyto kiekio ar turimo biudžeto viršijimo, gali imtis ypatingų priemonių.
            
         
               (3)
            
            
               Remiantis 2005 m. rugpjūčio 10 d. Komisijos turėta informacija apie eksporto licencijų paraiškas, kiekis, tebeturimas laikotarpiui iki 2005 m. rugpjūčio 31 d. Reglamento (EB) Nr. 883/2001 9 straipsnio 5 dalyje nurodytoms paskirties zonoms 2) Azija ir 4) Vakarų Europa gali būti viršytas, jei nebus ribojamas eksporto licencijų su išankstiniu grąžinamosios išmokos nustatymu išdavimas. Todėl pranešamiems kiekiams būtina nustatyti vienodą priėmimo koeficientą paraiškoms, pateiktoms nuo 2005 m. rugpjūčio 3 d. iki 9 d., ir leidimų išdavimą pateiktoms paraiškoms šioms zonoms reikia laikinai sustabdyti iki 2005 m. rugsėjo 16 d.,
            
         PRIĖMĖ ŠĮ REGLAMENTĄ:
   1 straipsnis
   1.   Paskirties zonai 2) Azija išduodama iki 100,00 % prašomo kiekio ir zonai 4) Vakarų Europa išduodama iki 100,00 % prašomo kiekio vyno sektoriaus eksporto licencijų su išankstiniu grąžinamosios išmokos nustatymu, kurioms gauti pagal Reglamentą (EB) Nr. 883/2001 paraiškos buvo pateiktos nuo 2005 m. rugpjūčio 3 d. iki 9 d.
   2.   1 dalyje minimiems vyno sektoriaus produktams, kuriems eksporto licencijų prašymai pateikti nuo 2005 m. rugpjūčio 10 d., eksporto licencijų išdavimas ir prašymų pateikimas nuo 2005 m. rugpjūčio 13 d. paskirties zonoms 2) Azija ir 4) Vakarų Europa yra laikinai sustabdomi iki 2005 m. rugsėjo 16 d.
   2 straipsnis
   Šis reglamentas įsigalioja 2005 m. rugpjūčio 13 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 12 d.
      
         
            Komisijos vardu
         
         J. M. SILVA RODRÍGUEZ
         
         
            Generalinis direktorius žemės ūkio ir kaimo plėtros reikalams
         
      
   
   
      (1)  OL L 128, 2001 5 10, p. 1. Reglamentas su paskutiniais pakeitimais, padarytais Reglamentu (EB) Nr. 908/2004 (OL L 163, 2004 4 30, p. 56).
   
      (2)  OL L 179, 1999 7 14, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1795/2003 (OL L 262, 2003 10 14, p. 13).